कोर्डिया ग्रुप ऑफ इंस्टीट्यूट में 200 स्टूडेंट्स को बांटी डिग्रियां
भास्कर संवाददाता| फतेहगढ़ साहिब
कोर्डियाग्रुप आफ इंस्टीट्यूट में शनिवार को दीक्षांत समारोह कराया गया। जिसमें 200 छात्र-छात्राओं को डिग्रियां दी गईं। श्रेष्ठ छात्रों को सम्मानित किया गया। मुख्य अतिथि राष्ट्र मंडल देशों के पूर्व जनरल सचिव कमलेश शर्मा रहे। उन्होंने कहा कि छात्रों को विकास की आधुनिक तकनीकों को अपनाना चाहिए। जिससे रोजगार के अधिक से अधिक मौके मिल सकें। डिग्री हासिल करना अंतिम लक्ष्य नहीं होना चाहिए। जिंदगी में सफलता के लिए कड़ी मेहनत जरूरी है।
संस्था चेयरमैन लाॅर्ड दिलजीत राणा ने कहा कि छात्रों को शिक्षा के साथ आत्मविश्वास भी जरूरी है। असफल होने पर निराश नहीं होना चाहिए। कड़ी मेहनत से असफलता को सफल बनाया जा सकता है। संस्था की कार्यकारी ट्रस्टी उर्मिला वर्मा ने संस्था की गतिविधियों की जानकारी दी और भविष्य की योजनाएं बताई। जगमोहन सिंह, शिक्षा सलाहकार डा. गुरदेव सिंह, कैंप्स डायरेक्टर डा. कुलवीर सिंह, प्रिंसिपल डा. बलवंत सिंह, डा. पीआर कामरान और प्रिंसिपल विकास कुमार मौजूद रहे।
दीक्षांत समारोह दौरान डिग्री प्रदान करते हुए मुख्य अतिथि।
दीक्षांत समारोह
awa_Deva bho_Deva hin_Deva hin_Deva hin_Deva hin_Deva